Nna le bana ba kwa gae re ne re rata Baebele, mme fa re ntse re gola, re ne ra itewa tsebe ke menate ya lefatshe. Ka 1939 fa Ntwa ya Lefatshe II e ne e fagile mo Yuropa, go ne ga direga sengwe mo motseng wa rona se se neng sa re gakgamatsa. Moagelani wa rona yo gape e neng e le ntsalaarona e bong Nicolas Psarras o ne a kwadisediwa bosole. Nicolas yo o neng a na le dingwaga di le 20 o ne a bolelela balaodi ba masole jaana ka bopelokgale, “Nka se ye ntweng ka gonne ke lesole la ga Keresete.” O ne a sekisiwa kwa kgotlatshekelong ya masole mme a atlholelwa dingwaga di le lesome kwa kgolegelong. Re ne re gamaregile! 7 Bala Johane 15:1-5, 8. Jesu o ne a bolelela baaposetoloi ba gagwe jaana: “Rre o galalediwa ke seno, gore lo nne lo ungwe maungo a mantsi lo bo lo itshupe lo le barutwa ba me.” Jesu o ne a re Jehofa ke “modiri wa mo tshimong,” mme ene o ne a re ke “mofine” a bo a re barutwa ba gagwe ke “dikala.” * Ka jalo, balatedi ba ga Keresete ba tshwanetse go ungwa maungo afe? Mo setshwantshong seno, Jesu ga a ka a bua ka tlhamalalo gore maungo ao ke eng, le fa go ntse jalo, o ne a bua sengwe se se ka re thusang go bona karabo.